***Общи условия за играта***

***„Тагни приятел“ съвместно с НОВА БРОУДКАСТИНГ ГРУП” –***

***реализирана във фирменият профил на Булсатком във Facebook***

Следните думи и изрази, когато се използват в текстовете на настоящите Общи условия, ще имат посоченото по-долу значение:

***Организатор***: под организатор се разбира лицето, което е осъществило реализацията на играта, регламентирана с настоящите общи условия. В конкретния случай това e Булсатком ЕАД, ЕИК: 130408101, със седалище и адрес на управление: гр. София, р-н Младост, ул. Магнаурска школа No 15, ЗИТ, втори корпус, ет. 4. и с адрес за кореспонденция: гр. София, р-н Младост, ул. Магнаурска школа No 15, ЗИТ, втори корпус, ет.4.

***Партньор:*** Лице, предоставило наградния фонд. В случая Партньор на Организатора е „НОВА БРОУДКАСТИНГ ГРУП” ЕООД, със седалище и адрес на управление: гр. София 1592, бул.”Христофор Колумб” № 41, ет.6, вписано в Търговския регистър и регистър на ЮЛНЦ при Агенция по вписванията с ЕИК 205738443

***Участник*** – това е пълнолетно дееспособно физическо лице, имащо валидна регистрация в социалната мрежа Facebook, което се е съгласило и е приело настоящите Общи условия на играта и отговаря на изискванията за участие.

***Начало на играта***: 14:00 часа на 03.08.2020 г.

***Край на играта***: 23:59 часа на 07.08.2020 г.

***Страница на играта в социалната мрежа Facebook***: това е уеб страницата в социалната мрежа Facebook, собственост и контролирана от Организатора, където са публикувани и настоящите Общи условия.

***Териториален*** ***обхват на Играта***: Република България

***Правила и механизъм на играта***

Чл.1. (1) Всеки желаещ да участва следва да посети страницата на играта в социалната мрежа Facebook и ползвайки функционалните бутони на социалната мрежа Facebook да отбележи/спомене друг потребител на Facebook, под поста обявяващ началото на играта.

(2) Всеки желаещ да участва следва да посети и хареса страницата на Булсатком

(3) В един коментар участникът трябва да отбележи, спомене или така нареченото във Facebook „тагне“ един човек от мрежата Facebook. Всеки участник може коментира до 5 пъти, като всеки коментар трябва да съдържа отбелязване на различен човек от социалната мрежа Facebook. Всички коментари участват в тегленето след края на играта на лотариен принцип с победител един участник.

***Право на участие***

Чл.2. (1) Право на участие в играта има всяко пълнолетно и дееспособно физическо лице, имащо валиден и действащ към датата на стартиране на участието си профил в социалната мрежа Facebook, което е приело настоящите общи условия и се е съгласило с тях.

(2) Лица, ненавършили годините, нужни за създаване на профил в социалната мрежа Facebook, както и лица, съдружници или акционери, лица, работещи по трудово правоотношение при Организатора и/или Партньора, както и лице, заето в дейност по администрирането или осигуряването на Играта по какъвто и да било начин, нямат право да участват в Играта.

(3) В томболата за разпределение на Наградата не участват:

1. коментари, публикувани на друго място в Страницата на Играта или на други места в социалната мрежа Facebook;

2. коментари на хора, които не последват и харесат страницата на Булсатком;

3. коментари, които не съдържат отбелязан/споменат профил в социалната мрежа Facebook;

4. коментари, които са публикувани след края на Играта;

5. коментари с неподходящо съдържание.За „неподходящо съдържание” ще се счита всяко едно съдържание (изображение или текст, включително препращане във всякаква форма към съдържание, включително, но не само видео, изображение, публикация, споделени файлове и други, достъпни чрез сайтове, форуми, профили и/или групи в социалните мрежи и други), което директно или индиректно:

* съдържа обидни, клеветнически, злепоставящи, опозоряващи елементи или елементи, които са в състояние да засегнат негативно доброто име и/или репутация и/или правата и законовите интереси на трето лице (физическо или юридическо) различно от Участника;
* представлява някакъв вид тайна и/или информация, защитена със закон, чието използване под каквато и да е форма (в това число, но не само, разкриване и разпространение) не може да стане, без да са изпълнени предвидените за това законови изисквания (в това число, но не само, без да са получени необходимите за това разрешения, съгласия и/или одобрения) като например, но не само, лична, търговска (в това число производствена и такава, свързана с ноу-хау), служебна, държавна, професионална, лекарска, адвокатска, осиновителна, данъчна и осигурителна, застрахователна, банкова, статистическа тайна и др. класифицирана, конфиденциална или привилегирована информация;
* по начина на представянето му може нормално и разумно да се приеме като явна или скрита реклама и/или продуктово позициониране на продукти, различни от тези на Организатора и Партньора или като фокусира вниманието върху такива други продукти (в това число, но не само, тютюневи изделия, алкохолни напитки, оръжия, наркотици, лекарства, конкурентни продукти и др.);
* съдържа нецензурни, дискриминационни, ксенофобски, развратни, насилствени, военно-пропагандни, религиозно-пропагандни, политическо-пропагандни елементи, независимо от техния характер, както и всякакъв друг вид елементи, които биха могли да влязат в противоречие със закона, морала и добрите нрави;
* нарушава права на интелектуална собственост на трети лица;
* съдържа насилие (включително насилие над животни), призоваване към насилие, унижение на човешкото достойнство, заплаха за живота, здравето и телесната неприкосновеност на човека и други;
* с порнографски или открито сексуален характер;
* противоречи на местното законодателство в държавата, където се провежда Играта, настоящите Правила, Интернет етиката, правилата на морала и добрите нрави.

(4) Организаторът има право по всяко време, по своя преценка и без предварително предупреждение, да премахва от страницата на Играта всякакви коментари с „неподходящо съдържание“ или противоречащи на закона и настоящите Общи условия.

***Награден фонд***

Чл.3. Партньорът осигурява наградния фонд за играта, който се състои от:

# (1) 1 брой телевизор - Panasonic TX-50GX700E UHD SMART LED, 50 in.

***Правила за разпределяне на наградния фонд***

Чл.4. (1) В края на играта Организаторът разпределя чрез томбола наградния фонд. В томболата за разпределяне на наградата участват всички Участници, последвали и харесали страницата на Булсатком, отговорили с коментар и споменали свой приятел/контакт във Facebook, зададен с постовете от 03.08.2020 г. до 07.08.2020 г.

(2) Томболата се извършва чрез теглене на лотариен принцип. Тегленето ще се проведе в периода от 09.08.2020 г. до 16.08.2020 г. на българския адрес за кореспонденция на Организатора в присъствието на нотариус или адвокат. В тегленото участват всички Участници, които отговарят на условията за участие по чл. 2 и са коментирали, споменавайки приятел от 03.08.2020 г. до 07.08.2020 г. в социалната мрежа Facebook.

(3) Изтегленият коментиращ получава наградата

(4) Организаторът обявява името на изтегления печеливш Участник с публикация на страницата си в социалната мрежа Facebook в рамките на пет (5) работни дни от тегленето.

Чл.5. (1) В случай че печелившият Участник е нарушил, което и да било правило от тези Общи условия при заявяването на участие, или в случай на невъзможност Партньорът да се свърже с него, както и ако Участникът не потърси наградата си в сроковете и по начините, описани в тези Общи условия, или се откаже от получената награда, то той губи правото си да получи наградата си.

(2) Ако в следствие на настъпване на някое от условията по предходната алинея Участникът загуби правото си да получи наградата си, наградата остава собственост на Парньора. С оглед избягване на съмнение, резервни печеливши участници не се теглят.

(3) Независимо от всичко гореизложено правото да се получи наградата се погасява с изтичане на срок от 3 (три) календарни дни от от публикуване на имената на печелившите.

***Получаване на наградата***

Чл.6. (1) В срок от 2 (два) календарни дни след публикуването на печелившия Участник на страницата на Организатора в социалната мрежа Facebook, печелившият Участник трябва да изпрати чрез функционалностите на социалната мрежа Facebook лично съобщение на Организатора с телефон за контакт и адрес за получаване на доставка, включително пощенски код, както и име и фамилия.

(2) Участникът е длъжен да изпълни указанията на Организатора за получаване на наградата си. При липса на отговор в посочения в Чл. 6. (1) срок, правото да се получи наградата се погасява.

(3) Счита се че наградата е получена с изпращането й по куриер на посочения от спечелилия участник адрес, за което има налична товарителница.

Чл.7. Организаторът не отговаря:

1. за невъзможност да се предостави/ползва наградата по причина на непреодолима сила;

2. за вреди, причинени при транспортираненто, доставянето и ползването на наградата;

3. и няма да бъде въвличан в правни спорове свързани с притежанието или собствеността върху спечелената награда, както и спорове свързани с евентуални разходи направени от спечелилият играта участник.

Чл.8. Наградите не могат да бъдат разменяни за паричната им или каквато и да е друга равностойност, нито да бъдат преотстъпвани на друг участник.

***Приемане на условията***

Чл.9. (1) Със зареждане на страницата на Организатора в социалната мрежа и извършване на действията, посочени в механизма на играта, съответното лице се съгласява с настоящите общи условия и ги приема и изразява желание за участие в разпределението на наградния фонд, доколкото отговаря на посочените в настоящите общи условия критерии.

(2) Организаторът не носи отговорност, ако по технически причини, независещи от него, страницата на играта не работи, не може да се стартира или по какъвто и да било друг начин не може да се ползва от Участник, временно или постоянно.

(3) Организаторът не носи отговорност за действия на Facebook, включително но не само премахване на страницата на Играта или съдържание от нея, включително видеото на Играта или коментари на Участници.

Чл.10. Участието в играта ***е безвъзмездно***. Това означава, че участието в томболата за разпределяне на наградите не е обвързано с направата на покупка или с даването от страна на Участника на залог или друга материална ценност.

***Събирана информация***

Чл.11. (1) Със зареждане страницата на играта и извършване на действията от механизма на играта, Участникът заявява изричното си съгласие да предостави следните свои данни, които е направил достъпни за трети лица с публикуването им в социалната мрежа Facebook:

***1.*** ***Име;***

***2.*** ***Профилна снимка.***

(2) Отделно от горното, с изпращането на информация чрез лични или други съобщения, като номер на телефон и адрес, Участникът заявява своето изрично съгласие тази информация да се обработва по начините, посочени в настоящите условия.

(3) Участникът се съгласява, че при участие в Играта коментарът/ите му ще бъдат публично достъпен/ни за всички други участници и потребители на Facebook, които посещават страницата на Играта.

(4) Предоставянето на посочените в предходните алинеи данни е необходимо с цел участие в играта и разпределяне на наградата от нея. Ако участник не предостави част от посочената информация, то той не може да участва в играта и в последващото разпределение на наградния фонд.

(5) Организаторът не носи отговорност и не дължи обезщетение на участник, в случай че друго лице е използвало личните му данни за регистрация за участие в Играта, независимо дали личните данни са използвани със или без съгласието на лицето, което е регистрирано като участник

(6) Участниците в Играта, които са спечелили награда се съгласяват имената им, включително и техни снимки, да бъдат обявени като печеливши на страницата на играта в социалната мрежа Facebook.

Чл.12. (1) С извършване на действията, посочени в механизма на играта, Участникът дава своето изрично съгласие Организаторът да има правото да обработва предоставените му данни по време и за срок до 1 (един) месец след края на играта, включително и чрез разкриването им на трети лица, при наличие на законово изискване за това.. Обработването на данните на участниците ще се извършва от Организатора за целите на играта и на основание съгласие на участниците, което се смята за дадено с извършване на действията, посочени в механизма на играта.

(2) Категорията лица, на които Организаторът ще предоставя достъп до данните са съответните държавни органи.

(3) С предоставяне на данните си за телефон и/или адрес Участниците дават изрично съгласие тези данни, както и данните за име и фамилия, Организаторът да предостави на Партньора си с цел разпределяне на наградния фонд.

(4) С оглед избягване на всякакво съмнение отбелязаният/ите или т.нар. тагнат/и приятел от мрежата на Facebook.няма да се счита/т за обвързани с настоящите „Общи условия“ на играта в т.ч Организаторът и Партньорът няма да извършват каквито и да е действия свързани с обработване на така предоставените им от участик в играта данни.

Чл.13. (1) Участникът има право да оттегли съгласието, което се приема, че е дал по силата на чл. 12, ал. 1 и/или да възрази срещу обработването на предоставените от него данни по време и след приключване на играта, както и срещу разкриването им на трети лица, като това право на Участника не е ограничено във времето. В случай че участникът оттегли съгласието си и/или възрази срещу обработването на предоставените от него данни, данните му ще бъдат изтрити от публикацията/поста, с която е поставено началото на играта, и съответно неговото участие в играта ще се прекрати. Оттеглянето на съгласието не засяга законосъобразността на обработването, основано на даденото съгласие преди неговото оттегляне.

(2) Възражението, съответно оттеглянето на съгласието си участникът може да направи като изпрати лично съобщение до администратора/Организатора на фейсбук страница, където е публикувана играта.

Чл.14. (1) Предоставените лични данни ще се третират със съответната конфиденциалност.

(2) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него. Организаторът е регистриран в Регистъра на Администраторите на лични данни с идентификационен номер 383093/26.07.2013 г.

(3) Всеки участник има право на информираност, на достъп до собствените си лични данни, на коригиране, на изтриване на личните данни, на ограничаване на обработването им, на преносимост, на възражение, право да не бъде обект на решение, основаващо се единствено на автоматизирано обработване, включително профилиране по смисъла на ЗЗЛД, както и право на жалба. Упражняването на тези права и всички други права, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, 1784, ул. Магнаурска школа 15, ЗИТ, втори корпус, ет.4

(4) Допълнителна информация за видовете обработвани данни, начините на обработването им, категориите лица, на които тези данни се разкриват, сроковете за съхранение на данните от Организатора, правата на Участника и начина на тяхното упражняване и друга полезна информация, свързана с обработването на личните данни на Участника е подробно описана в „Политика за поверителност и защита на личните данни на „Булсатком“ ЕАД, достъпна на интернет страницата: [www.bulsat.com](http://www.bulsat.com), раздел „Общи условия”.

Чл.15. Участникът се индивидуализира в играта посредством профила си в социалната мрежа Facebook.

***Права и задължения***

Чл.16. Участникът в Играта е длъжен:

1. да спазва Общите условия на играта и Условията за ползване, обявени на страницата на играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

4. да не използва софтуер за автоматизирано генериране на събития във виртуалната среда, с което да набави за себе си или за друг облага.

Чл. 17. (1) Участник има право да се откаже от спечелена награда като той трябва да заяви това в срок не по-късно от датата за приемане на наградата съобразно чл. 6.

(2) Участникът в играта има право на безплатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.18. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора в социалната мрежа Facebook.

(4) Действието на изменението има сила от момента на публикуването му на страницата на Организатора в социалната мрежа Facebook.

Чл.19. Организаторът има право по всяко време да преустанови реализацията на Играта, както и да прекрати временно или постоянно участието на участник в нея, ако същият не спазва установените правила.

Чл.20. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.21. За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 03.08.2020 г.***